Ir-Regolament tal-Kummissjoni (KE) Nru 339/98
ta' l-11 ta' Frar 1998
li jemenda l-Anness I, II, III, V, VI, VII, VIII u IX tar-Regolament tal-Kunsill (KEE) Nru 3030/93 dwar ir-regoli komuni għall-importazzjoni ta' ċerti prodotti tat-tessuti minn pajjiżi barra l-Komunità
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill (KEE) Nru 3030/93 tat-12 ta' Ottubru 1993 dwar ir-regoli komuni għall-importazzjoni ta' ċerti prodotti tat-tessuti minn pajjiżi barra l-Komunità [1], kif l-aħħar emendat mir-Regolament tal-Kummissjoni (KE) Nru 1445/97 [2], u partikolarment l-Artikolu 19 flimkien ma' l-Artikolu 17 tiegħu,
billi kienu ntrodotti modifiki fin-Nomenklatura Maqgħuda applikabbli mill-1 ta' Jannar 1998;
billi l-Kunsill iddeċieda bid-Deċiżjoni ta' l-24 ta' Lulju 1997 [3] li japplika fuq bażi proviżorja l-Ftehim dwar il-kummerċ tal-prodotti tat-tessuti nnegozjat ma' l-ex Repubblika Jugoslava tal-Maċedonja;
billi l-Ftehim dwar il-kummerċ fil-prodotti tat-tessuti mhux kopert mill-Ftehim bilaterali tal-MFA dwar il-kummerċ tal-prodotti tat-tessuti mar-Repubblika Popolari taċ-Ċina li kien applikat b'effett mill-1 ta' Jannar 1995 għal żmien sentejn kien awtomatikament estiż għal perjodu suċċessiv ta' sena u jkun applikabbli fl-1998.
billi l-Protokolli Addizzjonali għall-Ftehim Ewropej dwar il-kummerċ tal-prodotti tat-tessuti bejn il-Komunità u l-Bulgarija, ir-Repubblika Ċeka, l-Ungerija, il-Polonja, ir-Rumanija u s-Slovakkja jagħlaq fil-31 ta' Diċembru 1997;
billi l-ftehim ma' l-Albanija, Malta, il-Marokk, is-Slovenja u t-Tuneżija jagħlqu fil-31 ta' Diċembru 1997;
billi l-Kunsill addotta r-Regolament (KE) Nru 2315/96 tal-25 ta' Novembru 1996 [4] li fih jinsabu l-listi tal-prodotti tat-tessuti u d-drapp li għandhom ikunu integrati fil-GATT 1994 taħt l-istadju 2 tal-Ftehim dwar it-tessuti u d-drappijiet mill-1 ta' Jannar 1998;
billi l-elementi kollha ta' hawn fuq jeħtieġu li jkunu emendati l-Annessi I, II, III, V, VI, VII, VIII u IX tar-Regolament (KEE) Nru 3030/93 biex jitqiesu l-bidliet introdotti applikabbli dwar l-importazzjoni fil-Komunità ta' ċerti prodotti tat-tessuti ġejjin minn ċerti pajjiżi barra l-Komunità fit-tifsira ta' l-Artikolu 19 tar-Regolament (KEE) Nru 3030/93;
billi l-miżuri pprovduti f'dan ir-Regolament huma skond l-opinjoni tal-Kumitat tat-Tessuti,
ADDOTTA DAN IR-REGOLAMENT:
Artikolu 1
REGOLAMENT (KEE) Nru 3030/93 huwa hawn emendat kif ġej:
- l-Anness I jinbidel bl-Anness I ta' dan ir-Regolament,
- l-Anness II jinbidel bl-Anness II ta' dan ir-Regolament,
- l-Anness III jinbidel bl-Anness III ta' dan ir-Regolament,
- l-Anness V jinbidel bl-Anness IV ta' dan ir-Regolament,
- l-Anness VI jinbidel bl-Anness V ta' dan ir-Regolament,
- l-Anness VII jinbidel bl-Anness VI ta' dan ir-Regolament,
- l-Anness VIII jinbidel bl-Anness VII ta' dan ir-Regolament,
- l-Anness IX jinbidel bl-Anness VIII ta' dan ir-Regolament.
Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Dan ir-Regolament ikun jorbot fl-intier tiegħu u jkun japplika direttament għall-Istati Membri kollha.
Magħmul fi Brussel, fil-11 ta' Frar 1998.